section_heading: Glazbena karijera
paragraph_text: U The Spencer Davis Groupu s bratom Muffom Winwoodom koautor je uspješnica Gimme Some Loving i I'm a Man. Nakon izlaska iz The Spencer Davis Groupa Steve je osnovao sastav "Traffic" s Chrisom Woodom, Jimom Capaldijem i Daveom Masonom. Tada je počela njegova suradnja s gitaristom Ericom Claptonom, kad se pridružio njegovoj supergrupi "Eric Clapton Powerhouse". Winwood se pojavljivao na mnogim session svirkama, a u ulozi studijskog glazbenika odsvirao je orgulje na ploči Joea Cockera With a Little Help from My Friends iz 1969. godine.